钦定古今图书集成/明伦汇编/家范典/第007卷 > 性理会通 > 《儋耳与侄孙元老》苏轼
## 钦定古今图书集成/明伦汇编/家范典/第007卷 > 性理会通 > 《儋耳与侄孙元老》苏轼

“侄孙元老秀才，久不闻问，不知识即尊体中佳否？”蜀
中骨肉，想不住得安讯。老人住海外如昨，但近来多
病瘦瘁，不复如往日，不知馀年得相见否？循、惠不得
书久矣。旅况牢落，不言可知。又海南连岁不熟，饮食
百物艰难，又泉、广海舶不至，《药特》鲊酱等，作无厄穷
至此，委命而已。老人与过子相对，如臣苦行僧尔，胸
中亦超然自得，不改其度，知之免忧。所要《志》文，但数
年不死，便作不食言也。侄孙既是东坡骨肉，人所觑
看，往京凡百加关防，切祝！切祝！今有一书与许下诸
子，又恐陈浩秀才不过许，只令付与侄孙，切速为求
便寄达。馀惟万万自重。不一。